CELEX: 62018CN0281
Language: el
Date: 2018-04-24 00:00:00
Title: Υπόθεση C-281/18 P: Αναίρεση που άσκησε στις 24 Απριλίου 2018 η Repower AG κατά της αποφάσεως που εξέδωσε το Γενικό Δικαστήριο (πέμπτο τμήμα) στις 21 Φεβρουαρίου 2018 στην υπόθεση T-727/16, Repower κατά EUIPO

201807060101994362018/C 259/342812018CJC25920180723EL01ELINFO_JUDICIAL20180424242521Υπόθεση C-281/18 P: Αναίρεση που άσκησε στις 24 Απριλίου 2018 η Repower AG κατά της αποφάσεως που εξέδωσε το Γενικό Δικαστήριο (πέμπτο τμήμα) στις 21 Φεβρουαρίου 2018 στην υπόθεση T-727/16, Repower κατά EUIPO
 ---documentbreak--- C2592018EL2410120180424EL0034241252Αναίρεση που άσκησε στις 24 Απριλίου 2018 η Repower AG κατά της αποφάσεως που εξέδωσε το Γενικό Δικαστήριο (πέμπτο τμήμα) στις 21 Φεβρουαρίου 2018 στην υπόθεση T-727/16, Repower κατά EUIPO
   (Υπόθεση C-281/18 P)2018/C 259/34Γλώσσα διαδικασίας: η γαλλική
      Διάδικοι
   
   
      Αναιρεσείουσα: Repower AG (εκπρόσωποι: R. Kunz-Hallstein, H. P. Kunz-Hallstein, V. Kling, δικηγόροι)
   
      Λοιποί διάδικοι στην αναιρετική διαδικασία: Γραφείο Διανοητικής Ιδιοκτησίας της Ευρωπαϊκής Ένωσης, repowermap.org
   
      Αιτήματα
   
   Η αναιρεσείουσα ζητεί από το Δικαστήριο:
   
            —
         
         
            να αναιρέσει το πρώτο σημείο του διατακτικού της αποφάσεως του Γενικού Δικαστηρίου της 21ης Φεβρουαρίου 2018, στην υπόθεση T-727/16, στο μέτρο που με αυτό απορρίφθηκε η προσφυγή·
         
      
            —
         
         
            να ακυρώσει την απόφαση του πέμπτου τμήματος προσφυγών του EUIPO της 3ης Αυγούστου 2016 [υπόθεση R 2311/2014-5 (REV)]·
         
      
            —
         
         
            να καταδικάσει το EUIPO στα δικαστικά έξοδα.
         
      
      Λόγοι αναιρέσεως και κύρια επιχειρήματα
   
   
            1.
         
         
            Δεν επιτρεπόταν στο EUIPO να αντικαταστήσει την αιτιολογία της ανακλήσεως στο πλαίσιο της διαδικασίας ενώπιον του Γενικού Δικαστηρίου. Το EUIPO μετέβαλε το αντικείμενο της διαφοράς και προσέβαλε το δικαίωμα ακροάσεως, όπως επίσης παρέβη την υποχρέωση ασκήσεως της διακριτικής του ευχέρειας.
         
      
            2.
         
         
            Η γενική αρχή του δικαίου δυνάμει της οποίας επιτρέπεται η ανάκληση παράνομης διοικητικής πράξεως δεν ήταν εφαρμοστέα εν προκειμένω. Η νομοθεσία δεν πάσχει κενό δικαίου. Οι διατάξεις των άρθρων 80 και 83 του κανονισμού 207/2009 συνιστούν lex specialis.
         
      
            3.
         
         
            Δυνάμει του άρθρου 83 του κανονισμού 207/2009, η νυν αναιρεσείουσα δεν έφερε το βάρος να αποδείξει ότι δεν υφίσταται αρχή ανακλήσεως των παράνομων διοικητικών πράξεων στα κράτη μέλη.
         
      
            4.
         
         
            Ακόμα και αν η γενική αυτή αρχή τυγχάνει εφαρμογής στον τομέα του δικαίου των σημάτων, δεν πληρούνταν οι προϋποθέσεις για πλήρη ανάκληση λόγω της προστασίας της δικαιολογημένης εμπιστοσύνης.
         
      
            5.
         
         
            Η απόφαση του τμήματος προσφυγών ενέχει σοβαρή πλημμέλεια λόγω ελλείψεως αιτιολογίας.